Pirkimo Specialiųjų sąlygų 
2 priedas

PASIŪLYMŲ VERTINIMO KRITERIJAI IR VERTINIMO TVARKA

1. Perkančioji organizacija vertins pasiūlymus ir pasirinks ekonomiškai naudingiausią pasiūlymą pagal kainos ir kokybės santykį pagal lentelėje nurodytus kriterijus ir jų parametrus.
2. Šiame priede pateikiami ekonomiškai naudingiausio pasiūlymo vertinimo kriterijai, jų parametrai, lyginamieji svoriai, formulės, pagal kurias bus skaičiuojamas pasiūlymų ekonominis naudingumas, vertinimo tvarkos aprašymas.

	
Vertinimo kriterijai
	Kriterijaus funkcinio parametro lyginamasis svoris
	Lyginamasis svoris ekonominio naudingumo įvertinime

	Pirmasis kriterijus - Bendra pasiūlymo kaina (C)
	
	X = 50

	Antrasis kriterijus - Kokybė (T) 
Tiekėjo siūlomų specialistų papildoma patirtis:
	
	Y = 50

	(T1)
	Paslaugų teikėjo pasiūlytas projekto vadovas, atsakingas už bendrą renginio planavimą, organizavimą, koordinavimą ir komunikaciją viso sutarties vykdymo metu. Vertinami projekto vadovo organizuoti ir (ar) koordinuoti tarptautiniai, valstybinio lygmens.

Už kiekvieną įvykdytą papildomą projektą/sutartį skiriami 10 balų. Maksimalus balų skaičius, kurį gali surinkti tiekėjas – 30 balų, t. y. už 3 ir daugiau papildomus projektus/sutartis skiriama 30 balų.

Balas yra skiriamas tik tokiu atveju, jeigu nurodyta sutartis/projektas nesutampa su sutartimi/projektu, kuria siekiama pagrįsti atitiktį projektų vadovo kvalifikacijos reikalavimui, t. y. jeigu nurodytos skirtingos sutartys/ projektai.

Balų suteikimo tvarka:
Balai neskiriami (0 balų), jei tiekėjo siūlomas projektų vadovas neturi papildomos patirties arba informacija apie projektų vadovo atitinkamą patirtį nepateikta, arba jeigu yra nurodyta sutartis/projektas, kuria siekiama pagrįsti atitiktį projekto vadovo kvalifikacijos reikalavimui.
1 papildoma sutartis/projektas – 10 balų; 
2 papildomos sutartys/projektai – 20 balų,
3 ir daugiau papildomų sutarčių/projektų – 30 balų.

	
Min. – 0 balų, max – 30 balų
	

	(T2)
	Paslaugų teikėjas turi pasiūlyti Projekto komandą, sudarytą iš ne mažiau kaip 2 specialistų, per pastaruosius 5 metus turinčių ne mažesnę kaip 3 metų patirtį renginių organizavimo, dalyvių aptarnavimo, logistikos koordinavimo, renginių administravimo ir techninio aptarnavimo srityse.

Už kiekvieną papildomą projekto komandos narį, turintį ne mažesnę kaip 3 metų patirtį (per pastaruosius 5 metus) organizuojant tarptautinius, valstybinio lygmens renginius, skiriamas 5 (penki) balai. Maksimalus balų skaičius – 20 (dvidešimt) balų.
Už kiekvieną papildomą specialistą skiriama 5 balai, t. y. už 4 ir daugiau papildomus specialistus skiriama 20 balų.

Balas skiriamas tik tokiu atveju, jeigu nurodytas specialistas nėra naudojamas atitikčiai minimaliems kvalifikacijos reikalavimams pagrįsti, t. y. vertinami tik papildomi specialistai.

Balų suteikimo tvarka:
Vertinami tik tie projekto komandos nariai, kurie nėra nurodyti tiekėjo atitikčiai minimaliems kvalifikacijos reikalavimams pagrįsti. Už specialistus, kuriais grindžiama atitiktis minimaliems kvalifikacijos reikalavimams, papildomi balai neskiriami.
1 papildomas specialistas – 5 balai; 
2 papildomi specialistai – 10 balų; 
3 papildomi specialistai – 15 balų; 
4 ir daugiau papildomų specialistų – 20 balų.
	
Min. – 0 balų, max – 20 balų
	


3. Pasiūlymo ekonominis naudingumas (S) apskaičiuojamas sudedant Paslaugų teikėjo pasiūlymo kainos (C) ir kokybės kriterijaus (T) balus:

S=C+T1+T2

C ir T kriterijų balai suapvalinami pagal aritmetines taisykles iki 2 skaitmenų po kablelio.
Pasiūlymo kaina. Šio kriterijaus tikslas – įvertinti siūlomos paslaugos kaštus. Pasiūlymo kaina vertinimo tikslais laikoma kaina be PVM už renginio organizavimo paslaugą.
Pasiūlymo kainos ([image: ]) balai apskaičiuojami mažiausios pasiūlytos kainos ([image: ]) ir vertinamo pasiūlymo kainos ([image: ]) santykį padauginant iš kainos lyginamojo svorio (X):
[image: ]
Kriterijaus (T) balai apskaičiuojami pagal lentelėje nurodytas reikšmes.

4. Kokybės kriterijų (T1–T2) vertinimo balų skyrimo tvarka:
4.1. Vertinama pasiūlyme nurodyto projektų vadovo papildoma patirtis, įgyta per pastaruosius 5 metus iki pasiūlymų pateikimo termino pabaigos, organizuojant tarptautinius, valstybinio lygmens  renginius.
4.2. Vertinamos tik tos sutartys, projektai, kuriais tiekėjas nesiremia pagrįsdamas atitiktį minimaliems kvalifikacijos reikalavimams.
4.3. Duomenys apie  projekto vadovo papildomą patirtį pateikiami kartu su pasiūlymu pagal Specialiųjų pirkimo sąlygų 7 priede „Specialistų atitikties kokybės kriterijų reikalavimams lentelė“ pateiktą formą, kurioje turi būti nurodyta informacija apie įvykdytas sutartis ir projektus.
4.4. Duomenys apie papildomus projekto komandos narius pateikiami kartu su pasiūlymu pagal Specialiųjų pirkimo sąlygų 7 priede „Specialistų atitikties kokybės kriterijų reikalavimams lentelė“ pateiktą formą, kurioje turi būti nurodyti papildomi projekto komandos nariai.
4.5. Vertinant projekto vadovo patirtį, turi būti vertinamas tas pats projekto vadovas, kurio duomenys pateikiami tiekėjo atitikčiai kvalifikacijos reikalavimams pagrįsti.
4.6. Tiekėjas, pripažintas laimėtoju, privalo užtikrinti, kad pirkimo sutartį vykdys pasiūlyme nurodytas projekto vadovas, specialistai bei papildomi komandos nariai, už kurių patirtį, kvalifikaciją ar pasiūlymą pagal pirkimo dokumentuose nustatytus kokybės vertinimo kriterijus buvo skirti balai. Sutarties vykdymo metu jie gali būti keičiami tik lygiavertės arba aukštesnės kvalifikacijos, ne mažesnę atitinkamą patirtį turinčiais specialistais, o papildomų komandos narių skaičius negali būti mažinamas, jeigu už jį buvo skirti kokybės balai.
4.7. Perkančioji organizacija atkreipia dėmesį, kad tiekėjams nebus leidžiama pakeisti ar papildyti Specialiųjų pirkimo sąlygų 7 priede „Specialistų atitikties kokybės kriterijų reikalavimams lentelė“ nurodytos informacijos (išskyrus dokumento formą), kadangi minėtame priede pateikta informacija yra susijusi su ekonomiškai naudingiausio pasiūlymo vertinimo kriterijais. Duomenys ir (arba) dokumentai tikslinami, aiškinami vadovaujantis Viešųjų pirkimų tarnybos nustatytomis taisyklėmis.
5. Kartu su pasiūlymu pateikiamas užpildytas Specialiųjų pirkimo sąlygų 7 priedas „Specialistų atitikties kokybės kriterijų reikalavimams lentelė“. 
6. Jeigu pasitelkiamas projekto vadovas ir komandos narys nėra tiekėjo darbuotojas, kartu su pasiūlymu turi būti pateikiamas pasirašytas projekto vadovo sutikimas, ketinimų protokolas, sutartis arba kitas dokumentas, sudarytas iki pasiūlymo pateikimo termino pabaigos, įrodantis, kad specialisto ištekliai tiekėjui laimėjus konkursą ir pasirašius viešojo pirkimo sutartį bus prieinami.

